Broadway Melodie 1492 is in Soyfer sâi fimfz komplet iwalifats Deataschdikl, wås a im 1937ga Joa fia s'ABC-Deata entschdãndn is. Es is a Adapzion fum Kurt Tucholsky und in Walter Hasenclever sain Schdikl Kolumbus. Ea iwanimd dabai de Satire auf d'Kiacha und d'noble Hofgsöschåft, bringd åwa de bolitische Gsöschåftskritik nu intensifa und radikala wia im Oaginal. Duach de Beaschbektifn fu da Untaschicht, aus dea in dém Schdikl de Gschicht fazöd wiad, is de Broadway Melodie 1492 a klassischs Foiksschdikl, in dém unta ãndam zoagt wiad, das de untan Gsöschåftsschichtn da Obrigkaid und da heaschadn Klass iwaléng san, oda zu mindest sâi soitadn.